કોંકણા સેન શર્માના નિર્દેશનમાં બની રહેલી ફિલ્મ ‘ધ ડેથ ઇન ધ ગંજ’ ફિલ્મમાં પણ કલ્કિ અભિનય કરી રહી છે. આ ફિલ્મ હવે પૂરી થવા જઇ રહી છે. તે લગભગ પાંચ દાયકા જૂની કહાણી છે. ફિલ્મમાં ઓમ પુરી, તનુજા, રણવીર શૌરી અને ગુલશન દેવૈયા જેવા કલાકારો પણ છે. પહેલાં કલ્કિ બોલિવૂડમાં આવી ત્યારે લોકોને તેના વિદેશી લુક સામે થોડી પરેશાની હતી, પરંતુ હવે તેના આ ચહેરાને લોકોએ સ્વીકારી લીધો છે. તે કહે છે કે હવે મને કોઇ ખાસ પરેશાની થતી નથી, જોકે તે ફિલ્મકારોનો કોઇ દોષ ન હતો. મારો ચહેરો જ એવો છે, પરંતુ સાચું કહું તો હવે હું દેશી રંગમાં રંગાઇ ચૂકી છું. મને હિંદી ભાષા પણ આવડવા લાગી છે. બોલિવૂડના દર્શકો પણ મારા કામથી પરિચિત થઇ ગયા છે. •